cyanic-selkie/wikianc huggingface dataset:
Ανατολικό μέτωπο (Β΄ Παγκόσμιος Πόλεμος)
Η κατάρρευση της ζώνης Πάνθηρ - Βότον
Και τα δύο σενάρια είχαν μειονεκτήματα. Στην πρώτη περίπτωση χρειαζόταν πολύς χρόνος και έτσι οι Γερμανοί θα είχαν το χρόνο να ανασυνταχθούν ή ακόμα και να ενισχυθούν με νέες δυνάμεις και υλικό. Στη δεύτερη κανείς δε μπορούσε να εγγυηθεί για το μέγεθος των ανθρώπινων απωλειών. Τελικά προκρίθηκε η επιλογή της κατά μέτωπον επίθεσης, ιδιαίτερα επειδή ο Στάλιν ήθελε να είναι το Κίεβο ελεύθερο στην επέτειο της Οκτωβριανής Επανάστασης (7 Νοεμβρίου).
Η απελευθέρωση του Κιέβου
Η μάχη του Δνείπερου ξεκίνησε στις 22 Σεπτεμβρίου 1943. Περνώντας με κάθε εύκαιρο μέσο, μέχρι το τέλος του μήνα οι σοβιετικοί δημιούργησαν 23 προγεφυρώματα κάτω από αδιάκοπες γερμανικές αντεπιθέσεις, οι οποίες είχαν στόχο να εμποδίσουν τη διαπεραίωση βαρέων πυροβόλων και οχημάτων στην απέναντι όχθη. Οι σοβιετικές απώλειες ήταν τεράστιες - στις αρχές Οκτώβρη σχεδόν κάθε μονάδα είχε απώλειες από 25% έως και 50%, τα προγεφυρώματα όμως κρατήθηκαν.
Μετά από μία νέα επιχείρηση στα μέσα του Οκτώβρη, η κυριαρχία του Κόκκινου Στρατού στον Κάτω Δνείπερο εγκαθιδρύθηκε οριστικά. Ο δρόμος για την ουκρανική πρωτεύουσα ήταν πια ανοικτός: μετά από σύντομες μάχες, τα σοβιετικά τεθωρακισμένα κυκλοφορούσαν στους δρόμους του Κιέβου στις 5 Νοεμβρίου, δύο ημέρες νωρίτερα από την προθεσμία που ο Στάλιν είχε θέσει στους στρατηγούς του. Χρειάσθηκε, όμως, ακόμη ενάμιση μήνας μέχρι να οριστικοποιηθεί η σοβιετική κυριαρχία στην πόλη, στα τέλη του Δεκέμβρη του 1943.
Σημαντικό ρόλο στην επιτυχημένη διάβαση του Δνείπερου και την απελευθέρωση του Κιέβου έπαιξαν οι παρτιζάνικες ομάδες που δρούσαν στο έδαφος της κατεχόμενης Ουκρανίας. Οργανώνοντας δολιοφθορές στα γερμανικά τρένα που έφερναν νέο υλικό από την Κεντρική Ευρώπη, προκάλεσαν τεράστιες ζημιές στον ανεφοδιασμό των αμυνομένων Γερμανών σε χρονική στιγμή που και η τελευταία σφαίρα ήταν παραπάνω από πολύτιμη.
Η ανακατάληψη της Βαλτικής
Το ενδιαφέρον του Κόκκινου Στρατού στις αρχές του 1944 στράφηκε στο βορρά - αρχικά εξανάγκασε τους Γερμανούς να λύσουν την Πολιορκία του Λένινγκραντ (Ιανουάριος) και στη συνέχεια ξεκίνησε την εκδίωξή τους από τη Βαλτική. Μολονότι στα υπόλοιπα μέτωπα είχαν ήδη νικήσει, η επικράτηση των σοβιετικών στη Βαλτική ήταν μία πολύ δύσκολη υπόθεση αφού για ιστορικούς και πολιτικούς λόγους το κλίμα στη Λετονία και τη Λιθουανία ήταν έντονα φιλογερμανικό.
Οι επιχειρήσεις ξεκίνησαν το Φεβρουάριο και έμειναν στην ιστορία ως Μάχη των Ευρωπαϊκών SS, διότι χρησιμοποιήθηκαν από τους Γερμανούς μεγάλες δυνάμεις εθελοντών Ες-Ες από την την Εσθονία, τη Νορβηγία, τη Δανία, το Βέλγιο και την Ολλανδία. Αν και το Σεπτέμβριο του 1944 οι σοβιετικοί τελικά κυριάρχησαν, κάποια εδάφη παρέμειναν υπό γερμανικό έλεγχο και ανακατελήφθησαν μόνο προς το τέλος του πολέμου.
Η σοβιετική νίκη
Με τα σημαντικότερα εδάφη απελευθερωμένα και το Χίτλερ να πολεμά σε δύο μέτωπα μετά την Απόβαση της Νορμανδίας, τίποτα δε μπορούσε να εμποδίσει την προέλαση του Κόκκινου Στρατού από το καλοκαίρι του 1944 και μετά (Επιχείρηση Μπαγκρατιόν):
Η Πτώση του Βερολίνου
Στις 30 Απριλίου 1945 και ώρα 14:25, ο Κόκκινος Στρατός εισερχόταν στο Βερολίνο και ο Χίτλερ αυτοκτονούσε στο καταφύγιό του. Αργά το βράδυ της ίδιας μέρας, ο στρατιώτης Μιχαήλ Μίνιν ύψωνε την κόκκινη σημαία με το σφυροδρέπανο στον ιστό του γερμανικού κοινοβουλίου (Ράιχσταγκ), μια πράξη που θα επαναληφθεί την επόμενη μέρα με άλλους πρωταγωνιστές (Μελίτων Κανταρίγια και Μιχαήλ Εγκόροβ) για φωτογραφικούς λόγους.
Μετά την αυτοκτονία του Χίτλερ, ο Γερμανός Στρατάρχης Βίλχελμ Κάιτελ υπέγραψε συνθηκολόγηση άνευ όρων (8 Μαΐου 1945). Με τον τρόπο αυτό τερματίσθηκε ο Μεγάλος Πατριωτικός Πόλεμος. Ακόμη και σήμερα τα περισσότερα κράτη που προήλθαν από τη διάλυση της ΕΣΣΔ εορτάζουν τη «Μέρα της Νίκης» στις 9 Μαΐου, με αποκορύφωμα τη μεγάλη παρέλαση στην Κόκκινη Πλατεία της Μόσχας.
Ανθρώπινες απώλειες
Ο Μεγάλος Πατριωτικός Πόλεμος (ή το Ανατολικό Μέτωπο) είναι η πλέον αιματηρή σύγκρουση της παγκόσμιας ιστορίας. Οι απώλειες των εισβολέων υπολογίζονται κοντά στα πέντε εκατομμύρια, ενώ των σοβιετικών παραπάνω από είκοσι πέντε (στρατιώτες και άμαχος πληθυσμός). Στους πίνακες που ακολουθούν παρατίθενται μόνο οι στρατιωτικές απώλειες των αντιμαχομένων πλευρών στο Ανατολικό Μέτωπο κατά προσέγγιση.
Πηγές, παραπομπές και υποσημειώσεις
Κατηγορία:Ιστορία της Σοβιετικής Ένωσης Α
Οδόμαντες
Οι Οδόμαντες ήταν αρχαίος θρακικός λαός που εγκαταστάθηκε στην αρχαία πόλη των Σερρών και την περιοχή της, από τους οποίους έλαβε το όνομα και η ευρύτερη περιοχή, η Οδομαντική. Οι Οδόμαντες αναφέρονται από πολλούς αρχαίους συγγραφείς όπως ο Ηρόδοτος, ο Θουκυδίδης, ο Στέφανος ο Βυζάντιος και ο Πλίνιος ο Πρεσβύτερος.
Ιστορία
Η περιοχή που εγκαταστάθηκαν βρισκόταν κατά μήκος της μεγάλης οροσειράς Όρβηλος, βορειοανατολικά από την κοιλάδα του Στρυμόνα, ξεκινούσε από το Μελένικο στην σημερινή Βουλγαρία και το Σιδηρόκαστρο και έφτανε μέχρι την Νέα Ζίχνη. Στα νότια βρισκόταν το Παγγαίο όρος με πλούσια ορυχεία από χρυσό και ασήμι τα οποία θα μπορούσαν να εκμεταλλευτούν μαζί με τους Πίερες και τους Σάτραι. Η εγκατάσταση τους έγινε τον 6ο αιώνα π.Χ. στην θέση που κατοικούσε η γηγενής Παιονική φυλή Σιροπαίονες όταν ο Πέρσης στρατηγός Μεγάβαζος τους μετέφερε στην Μικρά Ασία με εντολή του βασιλιά Δαρείου του Μέγα. Μετά το 479 π.Χ. φαίνεται πως απωθήθηκαν βορειότερα αφού ο Αλέξανδρος Α΄ της Μακεδονίας κατέλαβε την Μυγδονία και οι Θράκες Ηδωνοί που ζούσαν εκεί εγκαταστάθηκαν στην χρυσοφόρα Κρηστωνία, στα νότια των Οδόμαντων. Παρέμειναν εκεί ως το τέλος της αρχαιότητας, όπως μαρτυρείται από τις αρχαίες πηγές (Ηρόδοτο, Στράβωνα και Πλίνιο).
Στο ιστορικό προσκήνιο εμφανίζονται για τελευταία φορά στη διάρκεια του Πελοποννησιακού πολέμου, οπότε συγκεντρώνουν την προσοχή των εμπολέμων ως γενναίοι πολεμιστές («μαχιμώτατον Θρακών έθνος») και μισθοφόροι. Από τις διαπραγματεύσεις του Αθηναίου στρατηγού Κλέων με τον βασιλιά των Οδομάντων Πολλή (το 422 π.Χ.) για την αποστολή στρατιωτικής βοήθειας από μισθοφόρους, προκύπτει το συμπέρασμα ότι οι Οδόμαντες είχαν κρατήσει φιλαθηναϊκή στάση. Μολαταύτα, από την Αθηναϊκή προπαγάνδα, που κύριος εκφραστής της ήταν ο Αριστοφάνης, αντιμετωπίστηκαν με πολύ σκωπτική διάθεση και βαρείς χαρακτηρισμούς (όπως π.χ. «αργυρώνητοι»). Στην Ρωμαϊκή αυτοκρατορία η περιοχή που ζούσαν εντοπίζεται γύρω από την αρχαία πόλη των Σιρρών που ιδρύθηκε από τους Σιροπαίονες, σημερινές Σέρρες.
Πηγές
Κατηγορία:Αρχαίοι Παίονες Κατηγορία:Αρχαίοι λαοί της Μακεδονίας Κατηγορία:Αρχαία Οδομαντική
Άγιος Γεώργιος Πύργου Ηλείας
Ο Άγιος Γεώργιος είναι χωριό και έδρα της ομώνυμης Τοπικής Κοινότητας του Νομού Ηλείας σε υψόμετρο 60 μέτρα. Βρίσκεται 3,90 χλμ. βορειοανατολικά της πόλης του Πύργου. Διοικητικά ανήκει στην Δημοτική Ενότητα Πύργου του Δήμου Πύργου και έχει 707 μόνιμους κατοίκους σύμφωνα με την απογραφή του 2011. Η τοπική κοινότητα Αγίου Γεωργίου είναι χαρακτηρισμένη ως αγροτικός πεδινός οικισμός, με έκταση 6,386 χμ² (2011).
Γενικά στοιχεία
Ο Γάλλος περιηγητής Πουκεβίλ, όταν επισκέφτηκε την Ηλεία τέλη του 18ου αιώνα, αναφέρει ότι το χωριό κατοικείτο από 50 ελληνικές οικογένειες. Καταστράφηκε από τον Ιμπραήμ και στη συνέχεια ο πληθυσμός άρχισε να πυκνώνει στις αρχές του περασμένου αιώνα (1900-1920), όπου αναφέρεται από το 1912, ενώ υπάρχει και ιστορικό ενδιαφέρον καθώς λέγεται ότι στην περιοχή "Κάστρο", υπήρχε παλιά ένα φρούριο από την περίοδο της Φραγκοκρατίας. Διαθέτει Νηπιαγωγείο και διθέσιο Δημοτικό Σχολείο. Υπάρχουν δυο πλατείες με την ονομασία Μικέλη Αυγέρη και Παναγιώτη Ψάρρη. Η εκκλησία του χωριού είναι αφιερωμένη στο Γενέθλιο της Θεοτόκου και  εορτάζει 8 Σεπτεμβρίου  ενώ  άλλες δυο είναι του Αγίου Γεωργίου  και των Αγίων Θεοδώρων.
Προσωπικότητες
Παντελής Δαμασκόπουλος (1896 - 1944). Μαθηματικός, νομικός, συνδικαλιστής και ηγετικό στέλεχος του ΚΚΕ, όπου έφτασε ως αναπληρωματικό μέλος του Πολιτικού Γραφείου. Από το 1930 μέχρι το 1936 ο Δαμασκόπουλος διώχθηκε κατ' επανάληψη από το επίσημο κράτος. Απολύθηκε έξι φορές από την υπηρεσία του, μηνύθηκε δεκαπέντε φορές και πέρασε δώδεκα δίκες. Σε καμιά, όμως, δεν δικάστηκε με βάση το Ιδιώνυμο, γιατί ποτέ δεν ενέπλεξε στη συνδικαλιστική του δράση το ΚΚΕ. Απολύθηκε οριστικά από την υπηρεσία του στις 6 Ιουνίου 1936, από την κυβέρνηση Μεταξά, γιατί αντιτάχτηκε στη διάλυση των δημοσιοϋπαλληλικών οργανώσεων.
Χρήστος Βερβίτας. (1938 - 2020)  Ιδιοκτήτης της  DISCO BARBARELLA,   η Βασίλισσα των Ντίσκο, μια από τις μεγάλες ντισκοτέκ της Ελλάδας. Πολλές ταινίες της εποχής όπως π.χ. το Θηριοτροφείο αρρένων του Ζερβού και πολλές άλλες γυρίστηκαν στην Barbarella. Πηγή: www.lifo.gr
Αλέξης Μητρόπουλος. Έλληνας νομικός- εργατολόγος και πανεπιστημιακός.Γεννήθηκε το 1952 . Στα νεανικά του χρόνια δραστηριοποιήθηκε κατά της Χούντας των Συνταγματαρχών, όπου και φυλακίστηκε. Σπούδασε Νομική, Φιλοσοφία στο Εθνικό και Καποδιστριακό Πανεπιστήμιο Αθηνών και Πολιτικές Επιστήμες στο Πάντειο Πανεπιστήμιο, ενώ πραγματοποίησε μεταπτυχιακές σπουδές στο Παρίσι και στο Βελιγράδι. Από την αρχή της Μεταπολίτευσης εντάχθηκε στο ΠΑΣΟΚ. Πήρε διδακτορικό στο Πανεπιστήμιο του Βελιγραδίου ενώ δίδαξε στο Ινστιτούτο Αυτοδιαχείρισης Έντβαρντ Καρντέλι της Λιουμπλιάνας.Επί διακυβέρνηση της χώρας από τον Ανδρέα Παπανδρέου υπήρξε Ειδικός Σύμβουλος του Υπουργείου Εργασίας. Εκλεγμένο μέλος της Κεντρικής Επιτροπής του ΠΑΣΟΚ, δίδαξε Εργατικό Δίκαιο στη Νομική Σχολή Αθηνών. Το 1986 διαγράφηκε από το ΠΑΣΟΚ .Το 1996 ο Μητρόπουλος θα  προσχωρήσει στο νεοϊδρυθέν Δημοκρατικό Κοινωνικό Κίνημα. Στα τέλη της δεκαετίας του '90 θα επανέλθει στο ΠΑΣΟΚ.
Στις εκλογές του Μαΐου 2012, μαζί με άλλα πρώην μέλη του ΠΑΣΟΚ ήταν υποψήφιος με τον ΣΥΡΙΖΑ στην εκλογική περιφέρεια Αττικής.
Εξελέγη βουλευτής με τον ΣΥΡΙΖΑ, στις δύο εκλογικές αναμετρήσεις του 2012 και  του 2015, ενώ το 2015 διετέλεσε Α΄ Αντιπρόεδρος της Βουλής. Σήμερα είναι Πρόεδρος της πολιτικής κίνησης "Όρθια Ελλάδα".
Είναι επίκουρος Καθηγητής στο Τμήμα Πολιτικής Επιστήμης και Δημόσιας Διοίκησης του ΕΚΠΑ, νυμφευμένος με την πανεπιστημιακό Αιμιλία Παπάζογλου-Μητροπούλου και έχουν τρία παιδιά.
Έχει συγγράψει είτε σε ατομικό είτε σε συλλογικό επίπεδο, αρκετά βιβλία σχετικά κυρίως με το εργατικό δίκαιο και την πολιτική.
Στάθης Σταυρόπουλος γνωστός στο πανελλήνιο ως ΣΤΑΘΗΣ. Κορυφαίος Έλληνας σκιτσογράφος. γεννήθηκε το 1955. Σπούδασε Πολιτικές Επιστήμες και Σκηνοθεσία Κινηματογράφου. Άρχισε να δημοσιεύει σκίτσα το 1981 στον «Οδηγητή» και στον «Ριζοσπάστη» όπου άρχισε ταυτοχρόνως να γράφει και κείμενα. Συνεργάσθηκε με τις εφημερίδες Πρώτη, Νέα, Ελευθεροτυπία, Real News, Παρόν και άλλες, όπου υπέγραφε τις στήλες «υποβρύχιο», «ναυτίλος» και «πράβντα». Συνεργάσθηκε επίσης επί μακρόν με περιοδικά όπως Αντί, 4Τροχοί, Μετρό, Επίκαιρα και άλλα. Έχει εικονογραφήσει λογοτεχνία και έχει βραβευθεί σε εκθέσεις στην Ελλάδα και στο Εξωτερικό. Έχει κάνει ραδιόφωνο (902 Αριστερά στα FM, 9,84, ΣΚΑΙ, Real Fm κ.α.) και έχει εκδώσει 32 βιβλία με σκίτσα, γελοιογραφίες, εικονογραφημένα τραγούδια και κομίξ. https://biblionet.gr/%CF%80%CF%81%CE%BF%CF%83%CF%89%CF%80%CE%BF/?personid=727 Τώρα εργάζεται στο Ποντίκι.https://www.facebook.com/stathisstavr/
Αθλητική δραστηριότητα
Το χωριό διαθέτει ποδοσφαιρική ερασιτεχνική ομάδα, με την ονομασία "Α.Ο. Νικηφόρος" Αγίου Γεωργίου, που έχει μάλιστα και προπολεμική ιστορία.
Παραπομπές
<references group="https://www.facebook.com/stathisstavr/" />
Εξωτερικοί σύνδεσμοι
Α Κατηγορία:Δήμος Πύργου
Ελπίδα
μικρογραφία|Το άγαλμα της Ελπίδας, γλυπτό του Giovanni Scanzi στη [[Γένοβα.]]
Ελπίδα είναι ο που έχει κάποιος ότι διαθέτει τόσο τη θέληση όσο και τον τρόπο ή τις συνθήκες ώστε να πετύχει τους στόχους του, όποιοι κι αν είναι αυτοί.
Ο αρχαίος μύθος της ελπίδας
Σύμφωνα με το μύθο της Πανδώρας, πριγκίπισσας της αρχαίας Ελλάδας, οι θεοί τής έκαναν δώρο ένα μυστηριώδες κουτί από ζήλεια για την ομορφιά της. Την είχαν όμως προειδοποιήσει να μην ανοίξει ποτέ το κουτί. Μια μέρα η Πανδώρα δεν άντεξε τον πειρασμό και νικημένη από την περιέργειά της να δει τι είχε μέσα το κουτί έχασε τον αυτοέλεγχό της και άνοιξε το καπάκι του. Τότε ελευθερώθηκαν στον κόσμο, ανεξέλεγκτα πια, τα μεγάλα δεινά: λιμοί, αρρώστιες και τρέλα. Με τη βοήθεια ενός θεού η Πανδώρα έκλεισε το κουτί και πρόλαβε να κρατήσει το μοναδικό αντίδοτο που έκανε πλέον την ανθρώπινη δυστυχία υποφερτή: την ελπίδα
Η ελπίδα ως μέρος ανεπτυγμένης συναισθηματικής νοημοσύνης
Το να έχει κανείς ελπίδα έχει την έννοια ότι δεν κάμπτεται από τα άγχη που τον συνθλίβουν, δεν υιοθετεί ηττοπαθή στάση και δε νικέται από την κατάθλιψη μπροστά σε δύσκολες προκλήσεις ή εμπόδια. Τεχνικά, η ελπίδα είναι κάτι πιο πολύ από μια αφελή πεποίθηση πως όλα θα πάνε καλά. Κοινά χαρακτηριστικά ανθρώπων με υψηλά επίπεδα ελπίδας είναι:
Ο ρόλος της ελπίδας
Σύμφωνα με μελέτες από πειράματα ψυχολόγων σε ομάδες φοιτητών , η ελπίδα ήταν καλύτερος δείκτης πρόβλεψης των βαθμών του πρώτου εξαμήνου από ότι οι επιδόσεις τους σε τεστ συνδεδεμένα με το δείκτη νοημοσύνης τους. Σε φοιτητές μάλιστα με ισοδύναμη πνευματική ικανότητα στον τομέα των ακαδημαϊκών επιδόσεων η ελπίδα ήταν η ειδοποιός διαφορά εκείνων που έπαιρναν τελικά τις υψηλότερες βαθμολογίες.
Δείτε ακόμη
Κατηγορία:Συναισθήματα
Μανσανίγιο
Το Μανσανίγιο (Manzanillo) είναι πόλη του Μεξικού, έδρα ομώνυμου δήμου, στη μικρή πολιτεία Κολίμα. Διαθέτει μεγάλο λιμάνι στον Ειρηνικό Ωκεανό, που εξυπηρετεί την εμπορική κίνηση της πολυπληθούς Πόλεως του Μεξικού με την Ασία. Ο πληθυσμός της το 2010 ήταν 130.035 κάτοικοι και αυξάνεται. Η πόλη έχει εξελιχθεί επίσης σε έναν από τους σημαντικότερους τουριστικούς προορισμούς στο Μεξικό, με καλά ξενοδοχεία και εστιατόρια.
Το λιμάνι επίσης αποτελεί τη βάση του στόλου του Ειρηνικού του Πολεμικού Ναυτικού του Μεξικού.
Ιστορία
Το 1522 ο Γονζάλο δε Σαντοβάλ, εκτελώντας διαταγή του Κορτές, αγκυροβόλησε στον όρμο της Σαλάγκουα (βόρεια του σημερινού Μανσανίγιο), αναζητώντας ασφαλείς τοποθεσίες για λιμάνια και κατάλληλες για τη ναυπήγηση πλοίων. Μεγάλο μέρος του στόλου του, με τον οποίο κατέκτησε αργότερα τις Φιλιππίνες ναυπηγήθηκε στον όρμο αυτόν. Αλλά ο όρμος του Μανσανίγιο ανακαλύφθηκε το 1527 από τον θαλασσοπόρο Αλβάρο δε Σααβέδρα, που τον ονόμασε Σαντιάγο δε λα Μπουένα Εσπεράνσα, δηλαδή «Σαντιάγο (Άγιο Ιάκωβο) της Καλής Ελπίδας». Ο όρμος υπήρξε χρονικά το τρίτο λιμάνι που δημιούργησαν οι Ισπανοί στη Νέα Ισπανία. και σημείο εκκινήσεως σημαντικών εξερευνητικών αποστολών. Ο Κορτές επισκέφθηκε τον όρμο δύο φορές για να προστατεύσει τα πλοία του από Πορτογάλους πειρατές. Τα επόμενα τριακόσια χρόνια η ιστορία των ακτών του Μεξικού στον Ειρηνικό κυριαρχείται από ιστορίες πειρατών από την Πορτογαλία, την Αγγλία, τη Γαλλία, ακόμα και από την Ισπανία, που λεηλατούσαν και έκαιγαν πλοία για τα πλούσια φορτία τους.
Το 1825 το μόλις ανεξαρτητοποιηθέν Μεξικό άνοιξε επισήμως το λιμάνι με τη νέα ονομασία «Μανσανίγιο», προερχόμενη από τα πολλά δένδρα μανσανίγια (Hippomane mancinella) της οικογένειας των ευφορβιδών, που τότε χρησιμοποιούνταν πολύ στη ναυπηγική. Το Μανσανίγιο ανακηρύχθηκε πόλη στις 15 Ιουνίου 1873. Το 1889 ολοκληρώθηκε η κατασκευή του σιδηροδρόμου Μανσανίγιο-Κολίμα.
Το 1908 ο Πρόεδρος του Μεξικού Πορφίριο Δίας όρισε το Μανσανίγιο ως έναν από τους επίσημους «λιμένες εισόδου» στο Μεξικό.
Τουρισμός
Στις 6 Ιουλίου 2010 η Γραμματεία Επικοινωνιών και Μεταφορών του Μεξικού εγκαινίασε μία εξειδικευμένη αποβάθρα για κρουαζιερόπλοια στο λιμάνι, μία επένδυση της τάξεως των 10 εκατομμυρίων ευρώ σε πρώτη φάση. Μια δεύτερη φάση στοχεύει στη δημιουργία ενός εμπορικού κέντρου.
Κλίμα
Το Μανσανίγιο έχει κλίμα τροπικής σαβάνας (τύπος Aw στην κλιματική ταξινόμηση Κέππεν). Η ξηρή εποχή, από τον Νοέμβριο μέχρι τον Μάιο, έχει λίγες βροχοπτώσεις και δροσερότερες θερμοκρασίες. Ο πιο δροσερός μήνας του έτους είναι ο Μάρτιος, με μέση θερμοκρασία 24,0 °C. Η εποχή των βροχών, από τον Ιούνιο μέχρι τον Οκτώβριο, είναι θερμότερη, με μέση θερμοκρασία 28,3 °C τον Ιούλιο. Η υψηλότερη θερμοκρασία που έχει καταγραφεί ποτέ είναι 39,1 °C και η μικρότερη 12,5 °C. Η σχετική υγρασία του αέρα είναι υψηλότερη την εποχή των βροχών, αλλά γενικώς όλο τον χρόνο είναι μεγαλύτερη από την κανονική για τον κλιματικό τύπο Aw, εξαιτίας της παρουσίας της θάλασσας.
Το 2012 ο δήμος του Μανσανίγιο εγκαινίασε ένα οικολογικό πρόγραμμα που περιλαμβάνει τη δημιουργία τεχνητών νησίδων στη λιμνοθάλασσα της Βάλε δε λας Γκάρζας, μια προστατευμένη περιοχή άγριας ζωής. Σχεδιάζεται παράλληλα η αύξηση της εισροής νερού στη λιμνοθάλασσα, κάτι που θα αυξήσει τη βιωσιμότητα του οικοσυστήματος, μαζί με τη φύτευση 15.000 μαγγρόβιων δέντρων.
Ο τυφώνας Πατρίτσια
Στις 23 Οκτωβρίου 2015, περί τις 8 το βράδι, ο τυφώνας Πατρίτσια, κατηγορίας 5 στην Κλίμακα Σαφίρ-Σίμπσον, ο ισχυρότερος ως προς την ταχύτητα ανέμου (320 χιλιόμετρα την ώρα) που έχει καταγραφεί ποτέ στο Δυτικό ημισφαίριο, έφθασε στο Μανσανίγιο. Το κέντρο του πέρασε στα βόρεια της πόλεως, πλήττοντας έως και το Πουέρτο Βαλάρτα. Ο άνεμος και η άνοδος της στάθμης της θάλασσας προκάλεσαν καταστροφές, με τη συνολική ζημιά να εκτιμάται σε περισσότερο από 283 εκατομμύρια δολάρια ΗΠΑ.
Μεταφορές
Το Μανσανίγιο είναι το μεγαλύτερο εμπορικό λιμάνι του Μεξικού, από πλευράς συνολικού βάρους και όγκου διακινηθέντος φορτίου σε εμπορευματοκιβώτια. Το 2007 από το λιμάνι διακινήθηκαν 18,0 εκατομμύρια τόνοι συνολικού φορτίου. Η κίνση αυξήθηκε σημαντικά κατά τη διάρκεια της ανταπεργίας στη δυτική ακτή των ΗΠΑ το 2002. Το λιμάνι του Μανσανίγιο συνδέεται σιδηροδρομικά με τη Γουαδαλαχάρα και την Πόλη του Μεξικού. Οδικώς, συνδέεται με τον Αυτοκινητόδρομο 200 με την πόλη Κολίμα και το Πουέρτο Βαλάρτα.
Το Μανσανίγιο είναι πρώτο στο Μεξικό σε εκφόρτωση αλιευμάτων τόνου, ενώ στα σημαντικότερα αγαθά που εξάγονται από αυτό συγκαταλέγονται το καλαμπόκι, άλλα ψάρια, πυρήνες τροπικής καρύδας, λεμόνια, μπανάνες, κονσερβοποιημένα τρόφιμα, κρασιά, ξυλεία και ορυκτά.
Το μικρό σχετικώς αεροδρόμιο Πλάγια δε Όρο (Playa de Oro, κωδικός ZLO) απέχει περίπου 35 λεπτά με αυτοκίνητο από την πόλη και δέχεται και τακτικές διεθνείς πτήσεις, από και προς τις ΗΠΑ και τον Καναδά. Οι επίγειες μεταφορές στην πόλη για τους επισκέπτες περιορίζονται στα ταξί και στην ενοικίαση αυτοκινήτων.
«Αδελφές» πόλεις
Το Μανσανίγιο είναι «αδελφοποιημένο» με τις εξής πόλεις:
Εξωτερικοί σύνδεσμοι
Μανσανιγιο
The System Has Failed
Το The System Has Failed είναι το δέκατο στούντιο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε το Σεπτέμβριο του 2004 μέσω της "Sanctuary Records".
Ιστορία του δίσκου
Το Φεβρουάριο του 2003, ο Ντέιβ Μαστέιν ανακοίνωσε την αποχώρηση του από την "Jackson Guitars", ενώ το καλοκαίρι εκείνης της χρονιάς παρουσίασε στο Νάσβιλ τις νέες κιθάρες "ESP" που έφεραν την υπογραφή του. Μέτα από μία χρονιά ανάρρωσης, ο τραγουδιστής και κιθαρίστας των Megadeth ανακοίνωσε ότι θα κυκλοφορήσουν νέο δίσκο μέσα στο 2004.
Η ηχογράφηση του νέου άλμπουμ έγινε στα "Oceanway and Emerald Entertainment" του Νάσβιλ και τα "Phase Four Studios" του Τέμπε στην Αριζόνα. Η παραγωγή του δίσκου έγινε από τον Μαστέιν σε συνεργασία με τον Τζεφ Μπόλντινγκ. Θέλωντας να επανασυνδεθεί με τον μπασίστα Ντέιβ Έλεφσον, ο Μαστέιν επικοινώνησε μαζί του για να συμμετάσχει στο άλμπουμ με τον τελευταίο να αρνείται για οικονομικούς λόγους. Το εξώφυλλο του άλμπουμ παρουσιάζει τη μασκότ τους, τον Rattlehead να πουλάει μία αθωωτική δικαστική απόφαση στον τότε πρόεδρο των Ηνωμένων Πολιτειών, Τζορτζ Μπους.
Η επιτυχία του δίσκου ήταν αρκετά μεγάλη, αφού ανέβηκε στο Top-10 των καναδικών τσαρτ και το Top-20 του Billboard, αλλά δεν κατάφερε να γνωρίσει επιτυχία στη Μεγάλη Βρετανία όπου έφθασε ως το # 60 παραμένοντας στα τσαρτ μόνο για μία εβδομάδα. Τα σινγκλ του άλμπουμ, "Die Dead Enough" και "Of Mice and Men" δεν κατάφεραν να μπουν στους καταλόγους επιτυχιών. Οι κριτικές για το "The System Has Failed" ήταν θετικές, με το "Allmusic" να του δίνει τέσσερα αστέρια, το "Metal Archives" 74% και το "Sputnik Music" μέσο όρο βαθμολογιών 3,5 μονάδων με άριστα το 5.
Η περιοδεία για την προώθηση του δίσκου με την ονομασία "Blackmail the Universe Tour", ξεκίνησε στις 23 Οκτωβρίου από το Ρίνο της Νεβάδα, με τους Megadeth να δίνουν τριάντα συναυλίες στη Βόρεια Αμερική μέχρι το τέλος της χρονιάς. Από το νέο δίσκο συμπεριέλαβαν στο set list τους τα "Something That I'm Not", "Die Dead Enough" και "Kick the Chair". Η περιοδεία συνεχίστηκε τον Φεβρουάριο του 2005 στην Ευρώπη, με το συγκρότημα να εμφανίζεται στην Ιρλανδία, τη Σκωτία, την Αγγλία, τα Σκανδιναβικά κράτη, τη Γερμανία και την Ισπανία.
Θέσεις τσαρτ
The System Has Failed (άλμπουμ)
Επίσημη κυκλοφορία: 14 Σεπτεμβρίου 2004
Τα μέλη του συγκροτήματος
Το "The System Has Failed" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Megadeth Κατηγορία:Άλμπουμ του 2004
Τρίτεια (μυθολογία)
Η Τρίτεια ήταν μυθολογικό πρόσωπο που σχετίζεται με την αρχαία πόλη Τρίτεια.
Ήταν κόρη του Τρίτωνα και ιέρεια της Αθηνάς. Με τον Άρη έκανε έναν γιό τον Μελάνιππο ο οποίος οίκισε την πόλη Τρίτεια στην Αχαΐα. Ο Μελάνιππος πρός τιμή της μητέρας του έδωσε στην πόλη το όνομα της.
Αναφορές
Κατηγορία:Πρόσωπα της ελληνικής μυθολογίας Κατηγορία:Αρχαίοι Αχαιοί
Ιππότες της Στρογγυλής Τραπέζης
thumb|Ο βασιλιάς Αρθούρος στη Στρογγυλή Τράπεζα με όλους τους ιππότες του. Οι Ιππότες της Στρογγυλής Τραπέζης είναι ένας αγγλικός θρύλος του Αρθουριανού κύκλου, σύμφωνα με τον οποίο οι Ιππότες αυτοί είχαν θέση στη Στρογγυλή Τράπεζα στην αυλή του Βασιλιά Αρθούρου. Στη Στρογγυλή Τράπεζα δεν υπήρχε κεφαλή του τραπεζιού, κάτι που συμβόλιζε την ισότητα μεταξύ όλων των μελών.
Περίληψη του θρύλου
Ξέροντας ο βασιλιάς Ούθερ Πεντράγκον ότι ο γιος του και νόμιμος διάδοχος, Αρθούρος, κινδύνευε να δολοφονηθεί από τους ευγενείς ώστε να μείνει ο θρόνος χωρίς διάδοχο, ανέθεσε στο μάγο Μέρλιν να τον παραδώσει σε μία καλή οικογένεια για να τον αναθρέψει, χωρίς να ξέρει ποιος είναι.
Όταν αργότερα πέθανε ο βασιλιάς, ξέσπασε εμφύλιος πόλεμος για την κατάκτηση του θρόνου. Αποφασίστηκε τότε να οργανωθούν αγώνες μεταξύ των ευγενών και ο νικητής να ανακηρυχθεί βασιλιάς. Όταν όμως οι ευγενείς συγκεντρώθηκαν στον αυλόγυρο της Μητρόπολης, είδανε μία μεγάλη πέτρα που στη μέση της ήταν σφηνωμένο ένα αμόνι και στο αμόνι μπηγμένο ένα σπαθί, το εξκάλιμπερ. Στην πέτρα ήταν σκαλισμένη μία επιγραφή που έλεγε ότι όποιος τραβήξει το σπαθί, αυτός είναι δικαιωματικά ο βασιλιάς της Αγγλίας. Οι ευγενείς με τη σειρά τους δοκίμασαν να τραβήξουν το σπαθί, μα όλοι απέτυχαν. Περνώντας τυχαία από εκεί ο Αρθούρος τράβηξε το σπαθί με ευκολία και τότε όλοι αναγνώρισαν ποιος ήταν στην πραγματικότητα ο άγνωστος νέος.
Όταν τον άλλο χρόνο ο Αρθούρος παντρεύτηκε με την Γκουίνεβιρ, την κόρη του Λεόντεγκρανς, βασιλιά του Κάμελιαρντ, πήρε για γαμήλιο δώρο από τον πεθερό του μία "στρογγυλή τράπεζα" που είχε θέσεις για 150 γενναίους ιππότες και μαζί μ' αυτή και 100 ιππότες. Τότε ο Αρθούρος ανέθεσε στον μάγο Μέρλιν να γυρίσει τη χώρα και να διαλέξει 50 ιππότες ώστε να συμπληρωθούν οι θέσεις του τραπεζιού.
Η φήμη της "Στρογγυλής Τραπέζης" απλώθηκε σ' όλη την Αγγλία. Πολλοί πήγαιναν να ζητήσουν από τον Αρθούρο να στείλει τους ιππότες να διορθώσουν τις αδικίες που γίνονταν. Μία μέρα παρουσιάστηκε στο βασιλιά ένας νέος που του ζήτησε τρεις χάρες. Η πρώτη ήταν να τον αφήσει να μείνει στο περιβάλλον της αυλής ένα χρόνο και όταν θα πέρναγε ένας χρόνος θα του έλεγε ποιες είναι οι άλλες δύο χάρες. Ο βασιλιάς δέχτηκε και παρέδωσε το νέο στις φροντίδες του αδελφού του, σερ Κέι, ο οποίος όμως τον μεταχειρίστηκε με πολύ άσχημο τρόπο.
Όταν έκλεισε ένας χρόνος από την εμφάνιση του νέου, παρουσιάστηκε στον βασιλιά μία κοπέλα και του ζήτησε να στείλει έναν από τους ευγενικούς ιππότες του να σώσει την κυρά της, που την κρατούσε αιχμάλωτη ο "Κόκκινος Ιππότης των Κόκκινων Κήπων", που ήταν δυνατός σαν εφτά άντρες και είχε δύο αδέρφια, τον "Μαύρο Ιππότη" και τον "Πράσινο Ιππότη". Τότε ο νέος θύμισε στο βασιλιά ότι συμπληρώθηκε ο πρώτος χρόνος κι ήρθε η ώρα να του πει και τις δύο άλλες χάρες που ήθελε: η μία ήταν να αναθέσει σ' αυτόν τη σωτηρία της κυράς της κοπέλας και η άλλη να προστάξει τον ιππότη σερ Λάνσελοτ να τον χρίσει ιππότη όταν τον νομίσει άξιο. Στη συνέχεια αποκαλύπτεται ότι ο νέος αυτός είναι ο σερ Γκάρεθ του Όρκνεϊ, αδερφός του Γκάχερις, του Γκάγουεν και του Άγκραβαϊν.
Στη συνέχεια του αγγλικού θρύλου παρελαύνουν πολλά συναρπαστικά περιστατικά, γεμάτα από πράξεις ιπποτισμού, ψυχικού μεγαλείου και αυτοθυσίας καθώς ο βασιλιάς Αρθούρος προσβάλλεται από μια μυστηριώδη αρρώστια και για την θεραπεία της στέλνει τους ιππότες του να αναζητήσουν το Άγιο Δισκοπότηρο. Η ανεύρεση του μυθικού αντικειμένου είναι δύσκολη, καθώς κανείς δεν γνωρίζει με ακρίβεια πού ακριβώς βρίσκεται, αλλά οι ιππότες της Στρογγυλής Τραπέζης, οπλισμένοι με αγάπη και εμπιστοσύνη προς τον βασιλιά τους, χωρίζονται και φεύγουν για τα πέρατα της γης, για την αναζήτησή του. Όταν όμως κατηγορηθούν για προδοσία η βασίλισσα και ο σερ Λάνσελοτ, αρχίζει να γράφεται η τελευταία σελίδα της ιστορίας του Κάμελοτ.
Αναφορές
Αναφορές στους Ιππότες της Στρογγυλής Τραπέζης γίνεται ακόμα κι από τους πρώιμους συγγραφείς που ασχολούνται με τον Αρθούρο, καθώς συνήθως του αποδίδουν μια συνοδεία από εκπληκτικούς πολεμιστές. Στο έργο του Τζέφρεϊ του Μονμάουθ, η αυλή του Αρθούρου ελκύει τους μεγαλύτερους ήρωες από κάθε γωνιά της Ευρώπης. Σε ουαλικές πηγές, όπως το Μαμπινόγκιον, οι ακόλουθοι του Αρθούρου έχουν υπερφυσικές ικανότητες, ενώ κάποιοι χαρακτήρες εμφανίζονται με εναλλακτικά ονόματα, όπως ο Cai (Σερ Κέι), ο Bedwyr (Μπέντβιρ) κι ο Gwalchmai (Γκάγουεν).
Οι θρύλοι γύρω από τον βασιλιά Αρθούρο και τους Ιππότες της Στρογγυλής Τραπέζης αλλά και άλλες μυθοπλαστικές ιστορίες με ήρωες τους ίδιους, έχουν μεταφερθεί πολλές φορές στον κινηματογράφο, την τηλεόραση και σε βιβλία. Ανάμεσα στις κινηματογραφικές ταινίες ξεχωρίζει η ταινία "Οι Ιππότες της Στρογγυλής Τραπέζης" (Knights of the Round Table, 1953) με τους Ρόμπερτ Τέιλορ, Άβα Γκάρντνερ, Μελ Φερέ κ.α. και η παρωδία των Μόντυ Πάιθον "Οι Ιππότες της Ελεεινής Τραπέζης" (Monty Python and the Holy Grail, 1975). Σύμφωνα με τη Διεθνή Ενωση Αρθούρου (International Arthurian Society), κάθε χρόνο εκδίδονται περί τις 4.000-5.000 διαφορετικές εκδόσεις (μυθοπλασία αλλά και ακαδημαϊκές μελέτες).
Εξωτερικοί σύνδεσμοι
Στρογγυλη Τραπεζα
Βερνάδος της Γκαέτα
Ο Βερνάδος (Bernardo) πέθανε πριν από τον Ιούλιο του 1049, ήταν, Καθολικός, επίσκοπος Γκαέτα, περίπου την περίοδο 997 - 1047.
Γεννημένος στα μέσα του 10ου αιώνα, ήταν γιος του Μαρίνου Β ', Δούκα της Γκαέτα. ήταν επίσης αδελφός του Ιωάννη Γ΄ και θείος του Ιωάννη Δ΄, διάδοχοι του Μαρίνου.
Εξελέγη επίσκοπος της Γκαέτα πριν από τον Μάιο του 997, είναι γνωστός για την θητεία του από ένα έγγραφο, συγκεκριμένα συντάχθηκε μια πράξη μίσθωσης ακινήτων της Εκκλησίας της Γκαέτα που δόθηκε σε ιδιώτες, στην οποία ο Βερνάδος αναφέρεται ... quia debeo ad ordination episcopatus adtingere. Πήγε στη Ρώμη προς το τέλος του 998 για να συμμετάσχει στη σύνοδο που πραγματοποιήθηκε στον Άγιο Πέτρο από τον Πάπα Γρηγόριο Ε΄ για προβλήματα που σχετίζονται με τις διοικήσεις της Γαλλίας.
Σίγουρα πέθανε πριν από τον Ιούλιο του 1049, επειδή ο διάδοχός του Λέων έχει ήδη τεκμηριωθεί εκείνη την ημερομηνία.
Πηγές
Κατηγορία:Επίσκοποι και Αρχιεπίσκοποι Γκαέτα Κατηγορία:Οίκος Γκαετάνι Κατηγορία:Επίσκοποι του 11ου αιώνα
Ρέντγουλφ της Νορθουμβρίας
Ο Ρέντγουλφ της Νορθουμβρίας, σφετεριστής βασιλιάς της Νορθουμβρίας για περίπου έναν χρόνο ήταν πιθανότατα ευγενής του Όσμπερτ της Νορθουμβρίας και του Αέλα της Νορθουμβρίας. Ο Ρέντγουλφ έγινε βασιλιάς μετά την εκθρόνιση του Έθελρεντ Β΄ της Νορθουμβρίας γιου του Ίνριντ της Νορθουμβρίας, εκτός από τα νομίσματα τα οποία κόπηκαν κατά την διάρκεια της βασιλείας του και από την αναφορά του Ρογήρου του Γουεντόβερ ότι έπεσε σε μάχη εναντίον των παγανιστών Βίκινγκ δεν είναι τίποτε άλλο γνωστό για την περίοδο της βασιλείας του. Τα "Χρονικά του Φλόρες Ιστόριουμ" γραμμένα από τον Ρογήτο του Γουεντόβερ τοποθετούν την βασιλεία του Ρέντγουλφ το 844 αλλά ένα νόμισμα του Ίνριντ που βρέθηκε πρόσφατα και χρονολογείται μετά το 850 έχει προκαλέσει αναθεώρηση στις περιόδους βασιλείας των Νορθούμβριων βασιλέων τον 9ο αιώνα. Το αποτέλεσμα προκάλεσε την μετάθεση της ημερομηνίας της βασιλείας του Ρέντγουλφ από το έτος 844 στο έτος 858. Μετά τον θάνατο Ρέντγουλφ του επανήλθε στον θρόνο της Νορθουμβρίας ο Έθελρεντ Β΄ και το νομισματικό του σύστημα.
Εξωτερικοί σύνδεσμοι
Κατηγορία:Βασιλείς της Νορθουμβρίας
Σεβεός
Ο Σεβεός (Αρμενικα: Սեբեոս) ήταν Αρμένιος χριστιανός επίσκοπος και ιστορικός που έζησε τον 7ο αιώνα ένας από τους σημαντικότερους ιστορικούς της εποχής του. Το έργο του περιλαμβάνει την ιστορία της Αρμενίας καθ όλο το διάστημα που η χώρα του ήταν υποτελές βασίλειο των Σασσανιδών της Περσίας τον 6ο αιώνα έως την Αραβική κατάκτηση το 661 που ο Σεβεός υπήρξε αυτόπτης μάρτυρας. Η ιστορία του δημοσιεύτηκε για πρώτη φορά το 1851 στην Κωνσταντινούπολη.
Ο Σεβεός ξεκίνησε την συγγραφή των Αρμενικών χρονικών το 660 περιγράφοντας αργότερα πώς ο Μωάμεθ εγκατέστησε στην χώρα του μια κοινότητα από Άραβες και Ιουδαίους. Οι Άραβες και οι Ιουδαίοι σαν Σημίτες έχουν κοινή καταγωγή οι Άραβες κατάγονται από τον Ισμαήλ, οι Ιουδαίοι από τον Ισαάκ και οι δύο γιοί του Αβραάμ από διαφορετική μητέρα.
Πηγές
Κατηγορία:Αρμένιοι ιστορικοί Κατηγορία:Μεσαιωνικοί ιστορικοί Κατηγορία:Επίσκοποι του 7ου αιώνα
Νίνο Κοκιαρέλα
Ο Νίνο Κοκιαρέλα (Nino Cocchiarella), γενν. 1933, Ομότιμος Καθηγητής Φιλοσοφίας στο Πανεπιστήμιο της Ιντιάνα, είναι γνωστός για το έργο του στην τυπική λογική και την οντολογία.
Παραπομπές
Κατηγορία:Αμερικανοί φιλόσοφοι Κατηγορία:Φιλόσοφοι της γλώσσας
1321 Ματζούμπα
Η Ματζούμπα (Majuba) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,862. Ανακαλύφθηκε το 1934 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από το βουνό και επαρχία Αματζούμπα της Νότιας Αφρικής.
Φυσικά χαρακτηριστικά
Η μέση διάμετρος της Ματζούμπα εκτιμάται σε 30,80 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,144. Η Ματζούμπα περιστρέφεται γύρω από τον εαυτό της μία φορά κάθε 5 ώρες και 12 λεπτά.
Εξωτερικοί σύνδεσμοι
Ματζουμπα
Τζόι Ντόρσεϊ
Ο Ρίτσαρντ Έλμερ Τζόι Ντόρσεϊ (Βαλτιμόρη, 16 Δεκεμβρίου 1983), είναι Αμερικάνος επαγγελματίας καλαθοσφαιριστής. Έχει ύψος 2,06 μ. και αγωνίζεται τόσο ως πάουερ φόργουορντ όσο και ως σέντερ στον ΑΠΟΠ Πάφου.
Κολεγιακή σταδιοδρομία
Ο Τζόι Ντόρσεϊ εισήχθη το 2002 στο Πανεπιστήμιο του Μέμφις και αγωνίστηκε για τέσσερα χρόνια στο Κολεγιακό Πρωτάθλημα με την ομάδα του πανεπιστημίου, τους Μέμφις Τάιγκερς. Από το Πανεπιστήμιο του Μέμφις αποφοίτησε το 2008.
Το ίδιο έτος συμμετείχε στα Ντραφτ του ΝΒΑ όπου κατάφερε να ξεχωρίσει εξασφαλίζοντας συμβόλαιο με τους Πόρτλαντ Τρέιλ Μπλέιζερς. Ωστόσο, στην ομάδα του Πόρτλαντ δεν αγωνίστηκε ποτέ μιας και δόθηκε στους Χιούστον Ρόκετς ως αντάλλαγμα για τον Νικολά Μπατούμ.
Επαγγελματική σταδιοδρομία
Ο Τζόι Ντόρσεϊ παρέμεινε στην ομάδα του Χιούστον μέχρι και το 2010, έχοντας νωρίτερα αγωνιστεί για ένα μικρό χρονικό διάστημα ως δανεικός στους Ρίο Γκράντε Βάλει Βάιπερς (NBA Development League). Στις 8 Φεβρουαρίου του 2010, ο Ντόρσεϊ υπέγραψε συμβόλαιο συνεργασίας με τους Σακραμέντο Κινγκς, ωστόσο ένα μήνα αργότερα ανακοινώθηκε επίσημα η λύση του συμβολαίου. Στις 4 Απριλίου 2010 υπέγραψε συμβόλαιο συνεργασίας με τους Τορόντο Ράπτορς, άλλη μια ομάδα του ΝΒΑ, στους οποίους παρέμεινε για ενάμιση χρόνο, χωρίς ωστόσο να καταφέρει να κατακτήσει κάποιο τίτλο.
Το Σεπτέμβριο του 2011, ο Ντόρσεϊ αποφάσισε για πρώτη φορά στην καριέρα του να αφήσει την Αμερική και να ταξιδέψει στην Ευρώπη για λογαριασμό της Κάχα Λαμποράλ. Στις 11 Ιανουαρίου του 2012, η Ισπανική ομάδα άφησε ελεύθερο τον Ντόρσει και μόλις λίγες ώρες αργότερα υπέγραψε συμβόλαιο συνεργασίας με τον Ολυμπιακό Πειραιώς. Στον Ολυμπιακό παρέμεινε μέχρι τις αρχές Νοεμβρίου του 2012, έχοντας κατακτήσει με την ομάδα ένα πρωτάθλημα Ελλάδας (2012) καθώς και την Ευρωλίγκα του 2012. Παράλληλα, είχε ανακηρυχθεί και καλύτερος αμυντικός του ελληνικού πρωταθλήματος για το 2012. Στις 22 Νοεμβρίου 2012, ο Ντόρσεϊ υπέγραψε συμβόλαιο συνεργασίας με την τουρκική Ρόγιαλ Χάλι Γκαζιαντέπ, στην οποία παρέμεινε μέχρι το τέλος της σεζόν 2012-13. Το καλοκαίρι του 2013, ο Τζόι Ντόρσεϊ υπέγραψε διετές συμβόλαιο με την ισπανική Μπαρτσελόνα, στην οποία αγωνίστηκε για ένα χρόνο έχοντας καταφέρει να κατακτήσει το πρωτάθλημα Ισπανίας της σεζόν 2013-14.
Στις 19 Ιουλίου του 2014, ανακοινώθηκε επίσημα η επιστροφή του Ντόρσεϊ στους Χιούστον Ρόκετς, την ομάδα του ΝΒΑ από την οποία ξεκίνησε την επαγγελματική του καριέρα. Το 2015 υπέγραψε στην τούρκικη Γαλατασαράι. Στις 19 Φεβρουαρίου 2016 έφυγε από την Γαλατασαράι για να αγωνιστεί την ομάδα της Μπαρτσελόνα. Το καλοκαίρι ανανέωσε το συμβόλαιο του μέχρι το 2018 αλλά στις 18 Ιανουαρίου 2017 η Μπαρτσελόνα τον άφησε ελεύθερο λόγω πειθαρχικών παραπτωμάτων. Στις 13 Φλεβάρη 2017 ανακοινώθηκε από την τουρκική Μπαλκισίρ. Στις 3 Νοεμβρίου 2018, ανακοινώθηκε από τον Πανιώνιο.
Τον Νοέμβριο του 2019, ο Αμερικανός σέντερ, ανακοινώθηκε από την MBC κι έτσι θα αγωνιστεί για πρώτη φορά στην καριέρα του στο πρωτάθλημα Γερμανίας.
Στις 6 Σεπτεμβρίου 2021, συμφώνησε με τον ΑΠΟΠ Πάφου.
Έντμουντ ο Μάρτυρας
Ο Εδμόνδος (Edmund the Martyr, 841 - 20 Νοεμβρίου 869) ήταν βασιλιάς της Ανατολικής Αγγλίας από το 855 έως τον θάνατό του, το 869.
Το 869 εισέβαλαν, για μια ακόμα φορά, στο βασίλειό του Βίκινγκς. Σε μάχη που έγινε στο Χόξνε σκοτώθηκε με άγριο τρόπο, το σώμα του ήταν γεμάτο βέλη. Αργότερα αγιοποιήθηκε.
Παραπομπές
Εντμουντγι Κατηγορία:Χριστιανοί μάρτυρες του 9ου αιώνα
Περικλής Τσιριγώτης
Ο Περικλής Τσιριγώτης (1860 - 1924) ήταν Έλληνας ζωγράφος του 20ού αιώνα.
Βιογραφικά στοιχεία
Γεννήθηκε στην Κέρκυρα το 1860 και πήρε τα πρώτα καλλιτεχνικά μαθήματα στην ιδιαίτερη πατρίδα του. Δάσκαλός του ήταν ο ζωγράφος Χαράλαμπος Παχής, από τον οποίο έμαθαν την τέχνη όλοι οι ζωγράφοι της επτανησιακής σχολής.
Αποκαταστάθηκε στο Κάιρο. Απεβίωσε το 1924.
Έργα του
Ο Τσιριγώτης ήταν γόνιμος καλλιτέχνης. Έργα του βρήκαν αγοραστές στο Λονδίνο, στην Αγία Πετρούπολη, στη Μάλτα, στη Νέα Υόρκη, στην Αθήνα και αλλού. Οκτώ τοιχογραφίες του τριών μέτρων η κάθε μία φιλοτεχνήθηκαν στον Πατριαρχικό Ναό του Αγίου Νικολάου στο Κάιρο.
Πηγές
Κατηγορία:Έλληνες ζωγράφοι
Triaenodon obesus
Μορφολογικά χαρακτηριστικά
Είναι μικρός καρχαρίας που συνήθως δεν υπερβαίνει τα 1,6 m σε μήκος. Το είδος αυτό είναι εύκολα αναγνωρίσιμο από το λεπτό σώμα του, και το σύντομο, αλλά ευρύ κεφάλι, καθώς επίσης και τα οβάλ μάτια με τις κάθετες κόρες, και το τα ραχιαία και πυελικά πτερύγια με τα λευκά ακροπτέρυγα. Είναι ένας από τα πιο κοινούς καρχαρίες που βρίσκονται στους κοραλλιογενείς υφάλους του Ινδο-Ειρηνικού ωκεανού, ο καρχαρίας εμφανίζεται από τη Νότια Αφρική στα δυτικά και ανατολικά μέχρι την Κεντρική Αμερική. Συνήθως βρίσκονται πάνω ή κοντά στο πυθμένα σε καθαρό νερό, σε βάθος 8 με 40 μέτρων. Είναι ένας από τους τρεις πιο κοινούς υφαλοκαρχαρίες, με τους άλλους δύο να είναι ο μαυροπτέρυγος υφαλοκαρχαρίας (Carcharhinus melanopterus) και ο τέφρος καρχαρίας (Carcharhinus amblyrhynchos).
Συμπεριφορά στη φύση
Κατά τη διάρκεια της ημέρας, οι λευκοπτέρυγοι υφαλοκαρχαρίες το μεγαλύτερο μέρος του χρόνου τους μέσα σε σπηλιές, όπου αναπαύονται. Σε αντίθεση με άλλους καρχαρινίδες, οι οποίοι βασίζονται στην αναπνοή με πίεση και πρέπει να κολυμπούν συνεχώς για να αναπνεύσουν, αυτός ο καρχαρίας μπορεί να αντλήσει νερό πάνω από τα βράγχιά του ενώ κάθεται ακούνητος στο βυθό. Τη νύχτα, οι λευκοπτέρυγοι υφαλοκαρχαρίες αναδύονται για να κυνηγήσουν οστεϊχθύες, καρκινοειδή, και χταπόδια σε ομάδες, το επίμηκες σώμα τους τους επιτρέπει να περάσουν μέσα σε ρωγμές και τρύπες για να βγάλουν κρυμμένα θηράματα. Μοναχικοί υφαλοκαρχαρίες μπορούν να μείνουν μέσα σε μια συγκεκριμένη περιοχή του υφάλου για μήνες έως χρόνια, ξανά και ξανά επιστρέφοντας στο ίδιο καταφύγιο. Σημαντικοί θηρευτές των λευκοπτέρυγων υφαλοκαρχαριών είναι ο καρχαρίας τίγρης (Galeocerdo cuvier) και ο καρχαρίας των Γκαλαπάγκος (Carcharhinus galapagensis).
Αυτό το είδος είναι ζωοτόκο, στο οποίο η ανάπτυξη των εμβρύων γίνεται με την σύνδεση με τη μητέρα τους μέσω πλακούντα. Ένας από τους λίγους καρχαρίες που το ζευγάρωμά τους έχει παρατηρηθεί σε άγρια ​​κατάσταση, οι δεκτικοί θηλυκοί καρχαρίες ακολουθούνται από τα αρσενικά, που προσπαθούν να γραπώσουν τα θωρακικά πτερύγιά του και να ελιχθούν οι δυο τους σε θέσεις κατάλληλες για ζευγάρωμα. Τα θηλυκά γεννούν σε 1 έως 6 μικρά κάθε χρόνο, μετά από μια περίοδο κύησης 10-13 μηνών.
Σχέση με τον άνθρωπο, χρήση του ως τροφή και κίνδυνοι εξαφάνισης
Οι λευκοπτέρυγοι υφαλοκαρχαρίες σπάνια είναι επιθετικοί προς τους ανθρώπους, αν και μπορεί να ερευνήσουν στενά κολυμβητές. Ωστόσο, οι αλιείς με ψαροτούφεκο διατρέχουν τον κίνδυνο να δαγκωθούν από ένα προσπαθεί να κλέψει τα αλιεύματά τους. Αυτό το είδος αλιεύεται για τροφή, αν και υπάρχουν αναφορές για δηλητηρίαση από σιγκουατοξίνη ως αποτέλεσμα της κατανάλωσής του. Η Διεθνής Ένωση για τη Διατήρηση της Φύσης (IUCN) έχει αξιολογήσει το λευκοπτέρυγο υφαλοκαρχαρία ως σχεδόν απειλούμενο, σημειώνοντας ότι οι αριθμοί του είναι σε φθίνουσα πορεία, λόγω της αύξησης των επιπέδων της ανεξέλεγκτης αλιευτικής δραστηριότητας. Ο αργός ρυθμός αναπαραγωγής και οι περιορισμένες προτιμήσεις των ενδιαιτημάτων του είδους αυτού καθιστά ευάλωτους τους πληθυσμούς του στην υπερεκμετάλλευση.
Δερσαίοι
Οι Δερσαίοι, λέγονταν και Δερραίοι, κατά τον Στέφανο τον Βυζάντιο ήταν μικρές, αλλά πολεμικές ελληνικές φυλές που κατοικούσαν στα δυτικά του Στρυμόνα, στα βόρεια ορεινά, βορειότερα δηλαδή των Σαπαίων, Οδομάντων και Βισαλτών. Νοτιώτεροι όλων ήταν οι Δερσαίοι, συνορεύοντας με τους Σαπαίους και Ήδωνούς.
Πηγές
Κατηγορία:Αρχαίοι Θράκες Κατηγορία:Αρχαίοι λαοί της Ελλάδας
Γιαμσήντ Ουσμόνοβ
Ο Γιαμσήντ Ουσμόνοβ (τατζίκ Ҷамшед Усмонов, αγγλ. Jamshed Usmonov) (1965 στην Αστ) είναι κορυφαίος σκηνοθέτης, παραγωγός και σεναριογράφος του κινηματογράφου από το Τατζικιστάν. Σπούδασε στη Σχολή Καλών Τεχνών της Ντουσάνμπε και στην Σχολή Σκηνοθεσίας της Μόσχας.
Το κορίτσι που άφησα πίσω
Το κορίτσι που άφησα πίσω (αγγλικά: Girl, Interrupted) είναι δραματική ταινία αμερικάνικης παραγωγής, που κυκλοφόρησε στις ελληνικές αίθουσες στις 14 Απριλίου 2000. Πρωταγωνιστούν οι Ουινόνα Ράιντερ και Αντζελίνα Τζολί, ενώ συμμετέχουν πολλοί ακόμη διάσημοι ηθοποιοί, όπως η Βανέσα Ρέντγκρεϊβ και η Γούπι Γκόλντμπεργκ. Η σκηνοθεσία ανήκει στον Τζέιμς Μάνγκολντ, ενώ το σενάριο βασίστηκε στην αυτοβιογραφία της Σουζάνα Κέισεν.
Γιαμσήντ Ουσμόνοβ
Εξωτερικοί σύνδεσμοι
Κατηγορία:Πολιτισμός του Τατζικιστάν Κατηγορία:Σεναριογράφοι Κατηγορία:Σκηνοθέτες κινηματογράφου Κατηγορία:Παραγωγοί ταινιών
Το κορίτσι που άφησα πίσω
Πλοκή
Η δεκαοχτάχρονη Σουζάνα Κέισεν δίνει τον Απρίλιο του 1967 τη συγκατάθεση της να εγκλειστεί προσωρινά σε ψυχιατρική κλινική, μετά την απόπειρά της να αυτοκτονήσει. Δυσκολεύεται ιδιαίτερα να προσαρμοστεί κατά την παραμονή της εκεί, καθώς θεωρεί τον εαυτό της απόλυτα υγιή για να περνά χρόνο με ψυχοπαθείς. Κηρύττει μια πεισματική επανάσταση στους κανόνες του ιδρύματος, με μηδαμινό όμως αποτέλεσμα.
Στο ίδρυμα γνωρίζεται με άλλες ασθενείς, που συνθέτουν μια μικρή ομάδα γυναικών, με ποικίλα προβλήματα η καθεμία. Η Σουζάνα γοητεύεται ιδιαίτερα από την προσωπικότητα της ανεξέλεγκτης Λίσα, η οποία την ενθαρρύνει να αμελήσει τη θεραπευτική της αγωγή και γενικά να αντισταθεί στις επιρροές της θεραπείας. Η Λίσα με τη σειρά της περνά τον καιρό της σπέρνοντας το χάος στην κλινική, κάνοντας του κεφαλιού της και προσβάλλοντας τους άλλους ανάλογα με τις διαθέσεις της. Παράλληλα η Σουζάνα έρχεται σε επαφή με μια ομάδα γιατρών και νοσοκόμων που προσπαθούν να την πείσουν να αντικρίσει κατάματα το πρόβλημά της και να πάρει τη ζωή στα χέρια της.
Όλες αυτές τις εμπειρίες κατά τη διάρκεια της ταραγμένης δεκαετίας του ‘60, η Σουζάνα τις καταγράφει στο ημερολόγιο της, έχοντας στο πίσω μέρος του μυαλού της να ακολουθήσει το επάγγελμα της συγγραφέως.
Πληροφορίες για την ταινία
Το σενάριο της ταινίας βασίζεται στα απομνημονεύματα της Σουζάνα Κέισεν, που νοσηλεύτηκε πράγματι στο Νοσοκομείο McLean, όνομα που άλλαξε σε Claymoore για τις ανάγκες τις ταινίας. Ωστόσο έγιναν και κάποιες προσθήκες που δεν περιλαμβάνονταν στο βιβλίο. Τα γυρίσματα έγιναν στο Μεκάνινσμπουργκ και στο Χάρισμπουρκ της Πενσυλβανίας.
Για την ερμηνεία της στο ρόλο της Λίσα, η Αντζελίνα Τζολί έλαβε μια σειρά βραβείων Β' γυναικείου ρόλου, ανάμεσα στα οποία το Όσκαρ, τη Χρυσή Σφαίρα και το Βραβείο Guild.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2000 Κατηγορία:Ταινίες παραγωγής Columbia Pictures Κατηγορία:Αγγλόφωνες ταινίες Κατηγορία:Αμερικανικές δραματικές ταινίες Κατηγορία:Ταινίες σχετικά με δυσλειτουργικές οικογένειες Κατηγορία:Ταινίες συσχετιζόμενες με ναρκωτικά Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου Κατηγορία:Ταινίες με ηθοποιό που κέρδισε Χρυσή Σφαίρα Β΄ Γυναικείου Ρόλου Κατηγορία:Αμερικανικές ταινίες ενηλικίωσης Κατηγορία:Ταινίες τοποθετημένες σε ψυχιατρικές κλινικές Κατηγορία:Αμερικανικές ψυχολογικές δραματικές ταινίες Κατηγορία:Ταινίες βασισμένες σε βιογραφίες Κατηγορία:Ταινίες με θέμα την ψυχιατρική Κατηγορία:Ταινίες σε σκηνοθεσία Τζέιμς Μάνγκολντ Κατηγορία:Ταινίες με θέμα την αναπηρία Κατηγορία:Ταινίες με μουσική σύνθεση Μάικλ Ντάνα
Σουηδική Ομοσπονδία Στίβου
Η Σουηδική Ομοσπονδία Στίβου (σουηδικά: Svenska Friidrottsförbundet, SFIF) είναι ο εθνικός οργανισμός που διατηρεί την εποπτεία του αθλήματος του στίβου στη Σουηδία. Ιδρύθηκε στις 30 Οκτωβρίου του 1895 και ονομαζόταν Σουηδική Αθλητική Ομοσπονδία (Svenska Idrottsförbundet) έως το 1949. Αρχικά κάλυπτε όλα τα αθλήματα, και ως εκ τούτου, πραγματοποιούσε εθνικά πρωταθλήματα για διάφορα αθλήματα. Στα μέσα του αιώνα προέκυψαν διάφορες ομοσπονδίες, και έτσι ο οργανισμός τελικά επικεντρώθηκε στο στίβο όπου το 1950 πήρε την σημερινή ονομασία.
Η ομοσπονδία είναι μέλος της IAAF από το 1912, της EAA, της Σουηδικής Ολυμπιακής Επιτροπής και της Νορδικής Ομοσπονδίας Στίβου, η έδρα της βρίσκεται στη Σόλνα και ο πρόεδρός της από το 2014 είναι ο Μπγιόρν Έρικσον.
Εξωτερικοί σύνδεσμοι
Κατηγορία:Αθλητικές οργανώσεις Σουηδία
Περιμένοντας τα Σύννεφα
Περιμένοντας τα Σύννεφα (πρωτότυπος τίτλος στα τουρκικά Bulutlari beklerken, στα αγγλικά Waiting for the Clouds) είναι ο τίτλος κινηματογραφικής ταινίας, σε σκηνοθεσία της Γιεσίμ Ουστάογλου, παραγωγή του 2004. Η ταινία έχει ως θέμα την πολιτική καταπίεση του πρόσφατου παρελθόντος στην Τουρκία και τις συνέπειες του διωγμού των Ελλήνων Ποντίων.
Περίληψη
Πριν από την υιοθέτησή της από τουρκική οικογένεια ήταν κόρη Ελλήνων ορθόδοξων Ποντίων και λεγόταν Ελένη. Τώρα την βασανίζουν τύψεις και ενοχές επειδή ως δεκαετές παιδί είχε αποφασίσει να μην ακολουθήσει τον αδερφό της Νίκο στην Ελλάδα και να παραμείνει αντ' αυτού ασφαλής στην τουρκική οικογένεια. Πενήντα έτη μετά από το χωρισμό, αποφασισμένη να εξερευνήσει τις ελληνικές της ρίζες και να βρει το χαμένο αδελφό, η Αϊσέ ταξιδεύει στην Ελλάδα.
Άλλες πληροφορίες
Το σενάριο της ταινίας βασίζεται στο μυθιστόρημα «Ταμάμα» του Γιώργου Ανδρεάδη.
Εξωτερικοί σύνδεσμοι
Κατηγορία:Τουρκικές ταινίες Κατηγορία:Ταινίες του 2004 Κατηγορία:Ελληνόφωνες ταινίες Κατηγορία:Τουρκόφωνες ταινίες Κατηγορία:Ταινίες βασισμένες σε ελληνικά μυθιστορήματα
Πανεπιστήμιο της Σαγκάης
Το Πανεπιστήμιο της Σαγκάης (κινεζ. 上海大学, αγγλ. Shanghai University, συντομογρ. SHU), είναι δημοτικό δημόσιο πανεπιστήμιο με έδρα την πόλη Σαγκάη της Κίνας. Η εκτάσεως 2246 στρεμμάτων κεντρική πανεπιστημιόπολή του βρίσκεται βορείως του κέντρου της πόλεως, στο προάστιο Πάο-Σαν, και υπάρχουν δύο άλλες πανεπιστημιοπόλεις, στο Τζιαντίν και στο Τζινγκάν. Η λειτουργία του συγχρηματοδοτείται από το κινεζικό Υπουργείο Παιδείας και τη Δημοτική Κυβέρνηση της Σαγκάης.
Αρχικώς το Πανεπιστήμιο ιδρύθηκε από την εθνικιστική διακυβέρνηση και τους κομμουνιστές το 1922, με δεδηλωμένο σκοπό τη μόρφωση ηγετών για την κινεζική επανάσταση. Συνεισέφερε πράγματι μια ομάδα ανθρώπων που άσκησαν επίδραση στα πράγματα του Επαναστατικού Πολέμου της Κίνας και της μετέπειτα αναπτύξεως της χώρας. Η λειτουργία του πανεπιστημίου διακόπηκε το 1927 ως συνέπεια της Σφαγής της Σαγκάης, στην οποία οι εθνικιστές εκκαθάρισαν όλες τις κομμουνιστογενείς οργανώσεις. Μόλις το 1983 η κινεζική κυβέρνηση ξανάνοιξε το Πανεπιστήμιο της Σαγκάης, και ένδεκα χρόνια αργότερα, το 1994 το συγχώνευσε με τρία άλλα Α.Ε.Ι., επανιδρύοντάς το ως το μεγαλύτερο ίδρυμα ανώτατης εκπαιδεύσεως που διοικείται μερικώς ή ολικώς από τον Δήμο της Σαγκάης. Σύμφωνα με στοιχεία του 2018, το Πανεπιστήμιο της Σαγκάης είχε 19.934 προπτυχιακούς και 16.954 μεταπτυχιακούς φοιτητές και φοιτήτριες, μεταξύ των οποίων οι 4.505 προέρχονταν από άλλες χώρες.
Τα ετήσια ερευνητικά κονδύλια του Πανεπιστημίου της Σαγκάης ανέρχονταν το 2018 σε 505,3 εκατομμύρια δολάρια ΗΠΑ, γεγονός που το καθιστά ένα πανεπιστήμιο που επιδίδεται εντατικά στην επιστημονική έρευνα. Διαθέτει δύο κολέγια προπτυχιακών σπουδών και πέντε ευρείες ακαδημαϊκές διαιρέσεις, αντίστοιχες με τις Σχολές των πανεπιστημίων του Δυτικού κόσμου. Αυτές είναι η Φυσικών Επιστημών, η Ανθρωπιστικών και Κοινωνικών Επιστημών, η Πολυτεχνική, η Οικονομικών και Διοικήσεως, και η Καλών Τεχνών, και περιλαμβάνουν συνολικώς 29 τμήματα.
Παλάμη (μέτρο)
Η παλάμη ως μέτρο μήκους μικρών διαστάσεων είναι καθιερωμένο από την αρχαιότητα. Η σύγχρονη χρήση αυτής της μονάδας μέτρησης είναι περιορισμένη μόνο στα αγγλικά συστήματα μέτρησης και στο ναυτικό. Δεν περιλαμβάνεται στο Διεθνές σύστημα μονάδων μέτρησης.
Η μονάδα αυτή βασίζεται στο μέσο πλάτος της ανδρικής παλάμης εξ ου και η ονομασία της. Οι αρχαίοι Έλληνες την αποκαλούσαν «παλαιστή», ή «δώρο», ή «δοχμή» και την εκλάμβαναν ως υποδεέστερη μονάδα του ποδός, το τέταρτο αυτού, περίπου ίσο με 77 χιλιοστά. Ο Ηρόδοτος (Α, 50) τη θεωρεί ισοδύναμη με το πλάτος 4 δακτύλων εξ ου φερόμενη και με την ονομασία «πελαστή».
Αντίθετα οι Ρωμαίοι που την είχαν σε χρήση και την αποκαλούσαν «palmus» την διέκριναν σε «palmus minor» (= παλάμη μικρή), που ισοδυναμούσε με τέσσερις δακτύλους ή το ¼ του ποδός, ισοδύναμο σήμερα με 0,0739 του μέτρου και σε «palmus major» (= παλάμη μεγάλη), που αντιστοιχούσε προς 12 δακτύλους δηλαδή με ¾ του ποδός και που ισοδυναμούσε με 0.2219 του μέτρου.